Diari Oficial de la Generalitat Valenciana


Sumari del DOGV 6677, del 23-12-2011 (2011/12735)

Notificació de la sentència dictada en el rotlle d'apel·lació número 287/2011
-----------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12031


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 287/2011 [2011/12950]  
Rotlle d'apel·lació 287/2011  
Notificació de la sentència a Construcciones y Promociones Alicoa II, SL, i Construcciones y Obras Belogar, SL.  
M.ª Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se segueix en aquesta Secció per a substanciar el recurs d'apel·lació interposat contra la sentència dictada en el procediment que tot seguit s'indica s'ha dictat la sentència que té l'encapçalament i la dispositiva que, literalment, són com segueix:  
«Audiència Provincial d'Alacant  
Secció Vuitena. Tribunal de Marca Comunitària  
Rotlle de sala 000287/2011//000214/2011-RG001421/2011  
Procediment judici ordinari 000580/2005  
Jutjat de Primera Instància número 3 d'Alacant  
Sentència número 449/2011  
President: Enrique García-Chamón Cervera.  
Magistrats: Luis Antonio Soler Pascual I Francisco José Soriano Guzmán.  
Alacant, 9 de novembre de 2011  
La Secció Huitena de l'Audiència Provincial d'Alacant, integrada per les persones indicades al marge, ha vist les actuacions de judici ordinari número 580/2005, sobre reclamació d'una quantitat, seguides al Jutjat de Primera Instància número 3 d'Alacant de les quals coneix en grau d'apel·lació en virtut de sengles recursos entaulats per les parts codemandades, d'un costat Rosa Rodríguez Castro, representada pel procurador José Antonio Saura Saura, amb la direcció del lletrat Miguel Ángel Vidal Pan i, d'un altre costat, Carlos Velando Beceiro, representada pel procurador José Antonio Saura, amb la direcció del lletrat Guillermo Cárceles Usieto i, com a apel·lat, la part actora, Midascom, SL, representada per la procuradora Alicia Carratalá Baeza, amb la direcció del lletrat Joaquín Maiques Calduch.  
Els codemandats Carlos Velando Ferro, Construcciones y Promociones Alicor II, SL (d'ara endavant, Alicor), Construcciones y Obras Belogar, SL, (d'ara endavant, Belogar) i Construcciones Geralber, SL, (d'ara endavant, Geralber) van romandre en situació de rebel·lia durant la instància.  
III - Part dispositiva  
Disposem: amb l'estimació dels dos recursos d'apel·lació interposats contra la sentència dictada pel Jutjat de Primera Instància número 3 d'Alacant, de data 30 de setembre de 2008, en les actuacions de què dimana aquest rotlle, revoquem l'esmentada resolució i, en lloc seu:   
  
1. Estimem la demanda promoguda per la procuradora Alicia Carratalá Baeza, en nom i representació de Midascon, SL, contra Construcciones y Construcciones Belogar, SL, i contra Construcciones Geralber, SL, i condemnem solidàriament les esmentades codemandades a pagar a l'actora la suma de seixanta-un mil huit-cents dènou euros i huitanta cèntims (60.819,80 €), més els interessos legals i les costes causades a l'actora en la instància.  
2. Desestimem aquesta demanda promoguda per la procuradora Alicia Carratalá Baeza, en nom i representació de Midascon, SL, contra Rosa Rodríguez Castro i contra Carlos Velando Beceiro, i absolem aquests de les pretensions interposades en contra seua, sense efectuar especial pronunciament sobre les costes causades en la instància als codemandats absolts.  
3. Se sobreseu d'ofici la pretensió interposada contra Construcciones y Promociones Alicor II, SL, pel fet de concórrer l'excepció de cosa jutjada.  
4. Sense que procedisca efectuar especial pronunciament sobre les costes causades en aquesta alçada.  
Notifiqueu aquesta sentència de forma deguda i, quan pertoque, torneu les actuacions originals al jutjat de procedència, de les quals es justificarà la recepció, acompanyades del certificat literal d'aquesta resolució als efectes oportuns d'execució del que s'hi ha acordat, i se n''unirà un altre certificat al rotlle d'apel·lació.  
Impugnació: Aquesta resolució no és ferma, i es pot interposar un recurs de cassació contra aquesta resolució davant d'aquest tribunal en el cas que la resolució presente interés cassacional, i també, conjuntament, el recurs extraordinari per infracció processal, dins del termini de 20 dies comptadors des de l'endemà de la notificació.  
D'aquests recursos coneixerà la Sala Civil del Tribunal Suprem (disposició final 16a de la Llei d'Enjudiciament Civil).  
En el moment de la interposició del recurs de cassació i/o de l'extraordinari per infracció processal caldrà acreditar la constitució del dipòsit per a recórrer per un import de 50 € per cada recurs que s'ingressarà en el compte de consignacions d'aquesta Secció Huitena obert a Banesto, sense aquesta acreditació no es considerarà interposat.  
Aquesta és la nostra sentència definitiva que, resolent en grau d'apel·lació, pronunciem, manem i firmem. Enrique García-Chamón Cervera. Luis Antonio Soler Pascual. Francisco-José Soriano Guzmán».  
  
I perquè valga de notificació de forma deguda de la sentència anterior a Construcciones y Promociones Alicoa II i Construcciones y Obras Belogar, SL, que es troba en situació de rebel·lia i el domicili del qual és desconegut, i se li fa saber que contra aquesta sentència podrà utilitzar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan pertoquen, si els interposa dins del termini de cinc dies, comptador des de l'endemà de la publicació de l'edicte de notificació de la sentència, expedisc i firme aquest edicte.  
  
Alacant, 15 de novembre de 2011.- La secretària judicial: M.ª Soledad Tato González-Espada.